CELEX: 32021D0813
Language: el
Date: 2021-05-20 00:00:00
Title: Απόφαση (ΚΕΠΠΑ) 2021/813 του Συμβουλίου της 20ής Μαΐου 2021 για την τροποποίηση της απόφασης 2014/486/ΚΕΠΠΑ σχετικά με τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine)

21.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 180/149
               
            
         ΑΠΟΦΑΣΗ (ΚΕΠΠΑ) 2021/813 ΤΟΥ ΣΥΜΒΟΥΛΙΟΥ
         της 20ής Μαΐου 2021
         για την τροποποίηση της απόφασης 2014/486/ΚΕΠΠΑ σχετικά με τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 22 Ιουλίου 2014 το Συμβούλιο εξέδωσε την απόφαση 2014/486/ΚΕΠΠΑ σχετικά με τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (1).
                  
               
                     (2)
                  
                  
                     Στις 13 Μαΐου 2019 το Συμβούλιο εξέδωσε την απόφαση (ΚΕΠΠΑ) 2019/761 (2), η οποία παρέτεινε την εντολή της EUAM Ukraine έως τις 31 Μαΐου 2021.
                  
               
                     (3)
                  
                  
                     Στο πλαίσιο στρατηγικής επανεξέτασης της EUAM Ukraine, η Επιτροπή Πολιτικής και Ασφάλειας συμφώνησε ότι η EUAM Ukraine θα πρέπει να παραταθεί έως τις 31 Μαΐου 2024 και ότι μετά από δύο έτη θα πρέπει να διεξαχθεί στρατηγική αξιολόγηση με επίκεντρο τις εξελίξεις στην πολιτική διάσταση.
                  
               
                     (4)
                  
                  
                     Η απόφαση 2014/486/ΚΕΠΠΑ θα πρέπει, επομένως, να παραταθεί έως τις 31 Μαΐου 2024.
                  
               
                     (5)
                  
                  
                     Η EUAM Ukraine θα διεξαχθεί στο πλαίσιο μιας κατάστασης που μπορεί να επιδεινωθεί και που θα μπορούσε να παρεμποδίσει την επίτευξη των στόχων της εξωτερικής δράσης της Ένωσης όπως ορίζονται στο άρθρο 21 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2014/486/ΚΕΠΠΑ τροποποιείται ως εξής:
            
                        1)
                     
                     
                        στο άρθρο 14 παράγραφος 1 προστίθεται το ακόλουθο εδάφιο:
                        «Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUAM Ukraine για την περίοδο από την 1η Ιουνίου 2021 έως τις 31 Μαΐου 2024 ανέρχεται σε 88 500 000 EUR.»·
                     
                  
                        2)
                     
                     
                        το άρθρο 18 αντικαθίστανται από το ακόλουθο κείμενο:
                        
                           «Άρθρο 18
                           Στρατηγική αναθεώρηση
                           Μετά τις 31 Μαΐου 2023, θα διεξαχθεί στρατηγική αξιολόγηση της EUAM Ukraine, με επίκεντρο τις εξελίξεις στην πολιτική διάσταση.»·
                        
                     
                  
                        3)
                     
                     
                        στο άρθρο 19, η δεύτερη παράγραφος αντικαθίσταται από το ακόλουθο κείμενο:
                        «Εφαρμόζεται έως τις 31 Μαΐου 2024.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 20 Μαΐου 2021.
            
               
                  Για το Συμβούλιο
               
               
                  Ο Πρόεδρος
               
               A. SANTOS SILVA
            
         
         
            (1)  ΕΕ L 217 της 23.7.2014, σ. 42.
         
            (2)  Απόφαση (ΚΕΠΠΑ) 2019/761 του Συμβουλίου, της 13ης Μαΐου 2019, για την τροποποίηση της απόφασης 2014/486/ΚΕΠΠΑ σχετικά με τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (ΕΕ L 125 της 14.5.2019, σ. 16).